לסלי אן וורן

לסלי אן וורן (באנגלית: Lesley Ann Warren; נולדה ב-16 באוגוסט 1946) היא שחקנית קולנוע ותיאטרון יהודייה-אמריקאית זוכת פרס גלובוס הזהב. הייתה מועמדת לפרס אוסקר לשחקנית המשנה הטובה ביותר בשנת 1982 על תפקידה בסרט "ויקטור ויקטוריה". נולדה כלסלי וורנוף בניו יורק סיטי למשפחה יהודית-רוסית, בתם של קרול וויליאם. החלה את דרכה בתור רקדנית בלט והתאמנה ב"בית ספר לבלט אמריקאי", בגיל 17 הפכה לצעירה ביותר שהתקבלה לבית ספר למשחק "אולפן השחקנים" שבמנהטן. את הופעת הבכורה של על בימות ברודוויי עשתה ב-1963 במחזמר "110 מעלות בצל", זכתה בפרס התיאטרון העולמי ב-1965 על הופעתה במחזמר "עצבן! את החתול!" וגילמה באותה שנה את סינדרלה בהפקה טלוויזיונית מושקעת. ב-1967 עשתה את הבכורה שלה בקולנוע בסרט "המיליונר המאושר". הופיעה בעונה החמישית בסדרת הפעולה "משימה בלתי אפשרית" בדמותה הראשית של דנה לאמברט וקיבלה מועמדות לפרס גלובוס הזהב לשחקנית הטלוויזיה הטובה ביותר בתפקיד משני. ב-1973 גילמה את סקרלט או'הרה במחזמר "סקרלט" המבוסס על דמותה מהסרט "חלף עם הרוח". זכתה ב-1977 בפרס גלובוס הזהב לשחקנית הראשית בסדרת דרמה על תפקידה בסדרה "שדרת פארק 79". ב-1982 שיחקה בקומדיה המוזיקלית של בלייק אדוארדס "ויקטור ויקטוריה" בתור נורמה קאסידי חברתו הטיפשה והבלתי נסבלת של קינג מרשנד (ג'יימס גארנר). הועמדה על הופעתה בסרט לפרס אוסקר לשחקנית המשנה הטובה ביותר ולפרס גלובוס זהב בתפקיד המשני. הייתה מועמדת לפרס גלובוס הזהב בשנת 1984 על תפקידה המשני בתור הזמרת גילדה בדרמה הקומית בהפקתו של סידני פולאק "שניים בראש אחד", קיבלה שבחים גם על הופעתה בסרטו הראשון של אלן רודולף, "בחר בי", בתור איב, פרוצה לשעבר הפותחת בר משקאות על שמה. ב-1985 שיחקה את גברת סקרלט בעלת בית הבושת בקומדיית המסתורין "רמז מסתורי" המבוססת על משחק הלוח המפורסם "הרמז". הועמדה ב-1990 לפרס גלובוס הזהב בפעם החמישית ובפעם הראשונה גם לפרס אמי על תפקידה בסרט הטלוויזיה "משפחה של מרגלים". ב-1994 הופיעה במותחן האירוטי "צבע הלילה" והייתה מועמדת לפרס פטל הזהב להופעה המשנית הגרועה ביותר. ב-1999 גילמה תפקיד הראשי במותחן הפשע של סטיבן סודרברג "הקשר האנגלי" בתור איליין תלמידה לשעבר בבית ספר למשחק שבלוס אנג'לס. ב-2002 הופיעה בקומדיה "המזכירה" בדמותה של ג'ואן הולוויי. בשנת 2008 החלה לשחק בסדרת הפשע "שומרת סוד" ברשת USA. בסדרה שיחקה בתפקיד ג'ינקס שאנון, למשך 5 עונות עד 2012. בשנת 2017 שבה לתחום המשחק לאחר מספר שנים של היעדרות, כאשר השתתפה בדרמה הביוגרפית "אני מיכאל" לצד ג'יימס פרנקו וזאכרי קווינטו. ב-1965 התחתנה עם המפיק ג'ון פיטרס והתגרשה ממנו ב-1977, לזוג נולד בן אחד כריסטופר פיטרס (כיום מפיק ובמאי). התחתנה פעם נוספת בשנת 2000 עם רונלד טאפט. המיליונר המאושר (1967) נוכלים בחוג הנוצץ (1976) ויקטור ויקטוריה (1982) לילה בגן עדן (1983) בחר בי (1984) רמז מסתורי (1985) הפורצת מסן פרנסיסקו (1987) חקירה בלוס אנג'לס (1988) 3 מיטות לרווק (1989) החיים בזבל (1991) מדינה טהורה (1992) צבע הלילה (1994) עושים את זה (1997) היקום הקטן שלי (2004) מתי אוכלים? (2006) מים עמוקים (2006) כלבים מופלאים (2006) העשירי פינת וולף (2006) קונסטלציה (2007) עזרה קטנה (2010) עולם מציצני (2011) בינינו (2016) אני מיכאל (2017) American Pets‏ (2018) 3 Days with Dad‏ (2019) כסף צעיר ‏(2020) It Snows All the Time‏ (2022) The Bay House‏ (2022) אוורגרין (1985) פחות ממושלמת (2004) שומרת סוד (2012-2008) Blunt Talk‏ (2016) מדריך החברות לגירושין (2017-2016) דרדוויל (2018) הילדים המגניבים (2019) נסיכה אמריקאית (2019) Panhandle‏ (2022) מדיה וקבצים בנושא לסלי אן וורן בוויקישיתוף לסלי אן וורן, ברשת החברתית אקס (טוויטר) לסלי אן וורן, במסד הנתונים הקולנועיים IMDb (באנגלית) לסלי אן וורן, באתר AllMovie (באנגלית) לסלי אן וורן, באתר Rotten Tomatoes (באנגלית) לסלי אן וורן, במסד הנתונים הקולנועיים KinoPoisk (ברוסית) לסלי אן וורן, באתר MusicBrainz (באנגלית) לסלי אן וורן, באתר Discogs (באנגלית) לסלי אן וורן, באתר Genius לסלי אן וורן, באתר בילבורד (באנגלית)